#### RUKOMETNI SAVEZ

**BOSNE I HERCEGOVINE**

**PROPOZICIJE**

**TAKMIČENJA**



##### K U P RS BiH

**ZA ŽENE I MUŠKARCE**

Sezona 2020/2021

Na osnovu Članova 35. i 64 Statuta Rukometnog saveza Bosne i Hercegovine, Upravni odbor Rukometnog saveza Bosne i Hercegovine (u daljem tekstu UO RS BiH), na svojoj sjednici, održanoj \_\_\_\_\_\_\_\_\_\_\_\_\_\_\_godine, donio je

**P R O P O Z I C I J E**

**Kup takmičenja za 2020/2021 godinu**

**I. OPŠTA PRAVILA**

**Čl. 1.**

Ovim Propozicijama određuje se oblik,organizacija i održavanje rukometnih takmičenja u KUP – u RS BiH.

Odredbama ovih Propozicija utvrđuje se sastav KUP takmičenja,pravila takmičenja, kalendar takmičenja, troškovi takmičenja,vođenje takmičenja i ostalo što je u vezi sa KUP takmičenjima za žene i muškarce (način prijave, takse, izvlačenje, nagrade, primjedbe/žalbe).

Po usvajanju, Propozicije takmičenja bit će objavljene na oficijelnoj web stranici RS BiH.

**Čl. 2.**

Rukometni savez Bosne i Hercegovine je organizator KUP takmičenja Bosne i Hercegovine u ženskoj i muškoj konkurenciji.Takmičenje neposredno vodi Komesar takmičenja Rukometnog saveza Bosne i Hercegovine, određen za KUP takmičenja

**Čl.3.**

KUP takmičenje provodi se prema odredbama ovih Propozicija i ostalih propisa Rukometnog saveza Bosne i Hercegovine (u daljem tekstu: RS BiH).

**Čl. 4.**

U KUP-u Bosne i Hercegovine učestvuju klubovi koji igraju u Premijer ligi i Prvim ligama u ženskoj i muškoj konkurenciji, te Škole rukometa.

**Učestvovanje za sve klubove Premijer lige u muškoj i ženskoj konkurenciji je obavezno, prema Odluci Upravnog odbora RS BiH.**

**II. PRIJAVA EKIPA**

**Čl. 5.**

Prijava za učestvovanje u KUP-u Bosne i Hercegovine dostavlja se Komesaru takmičenja na e-mail adresu: [hasic@alija@hotmail.com](mailto:hasic@alija@hotmail.com), a Prijava sadrži:

• Naziv kluba • Mjesto kluba • Dvorana kluba za igru

• E-mail adresa (obvezno)

• Kontakt osoba

• Telefon/fax/mobitel.

Rok za prijave utvrđuje se na osnovu konkursa, te kalendara takmičenja RS BiH.

**III. SISTEM KUP TAKMIĈENJA**

**Čl. 6.**

Takmičenje za KUP Bosne i Hercegovine, odvija se u dva stepena.Prvi stepen čine takmičenja na nivou predkola i četvrtfinala i održava se u ženskoj i muškoj konkurenciji.

U predtakmičenju igra se po jedna utakmica u mjestu prvo izvučene ekipe.

U četvrtfinalu KUP–a Bosne i Hercegovine u kome učestvuje 8 ekipa u muškoj i 8 ekipa u ženskoj konkurenciji, igraju se po dvije utakmice (prvo izvučena ekipa je jednom domaćin, a jednom gost).

U koliko u predtakmičenju ekipa nakon žrijeba odustane od igranja utakmice, u naredno kolo se automatski plasira protivnička ekipa.

U koliko se u predtakmičenjima ne plasira dovoljan broj ekipa, u četvrtfinale se automatski plasiraju ekipe čije su protivničke ekipe odustale od daljnjeg takmičenja.

**Čl. 7.**

Drugi stepen čini završnica KUP takmičenja (final four) u kojoj su učestvuju 4 kluba u muškoj i 4 kluba u ženskoj konkurenciji koji su ostvarili plasman za završnicu.

**Čl. 8.**

Komesar takmičenja će raspisati konkurs za organizatora finalnih turnira **(FINAL FOUR)** u muškoj i ženskoj konkurenciji,ukoliko IO RS BIH ne donese drugu odluku.

Klub koji je ponudio najbolje uslove i kome je povjerena organizacija završnice KUP-a dužan je uplatiti taksu u visini koju utvrdi UO RS BiH ili dostaviti bankovnu garanciju što će se u cijelosti vratiti klubu ukoliko organizuje i provede takmičenja završnice KUP-a.

Ako se do predviđenog roka ne javi niti jedan klub za organizaciju turnira ili ako klub kome je povjerena organizacija završnice odustane, UO RS BiH će odrediti mjesto odigravanja turnira u muškoj i ženskoj konkurenciji.

**Čl. 9.**

**Muški klubovi** koji su u sezoni 2019/2020. zauzeli prva četiri mjesta nakon prekida prvenstva zbog Covid 19 po odluci UO RS BIH i to:

**1. RK “BORAC M:tel“ Banja Luka**

**2. RK “GRAČANICA“ Geačanica**

**3.R K BOSNA VISOKO**

**4. MRK “SLOGA Gornji Vakuf-Uskoplje**

se direktno plasiraju u četvrtfinale, a klubovi koji ostaju u Premijer ligi RS BiH, te novi Premijer ligaši klubovi:

**1. MRK ,,SLOGA “Doboj**

**2. RK „VOGOŠĆA PH“**

**3. RK „SLOBODA“**

**4. RK „IZVIĐAČ“**

**5. MRK „LOKOMOTIVA“**

**6. RK „DERVENTA“**

**7. RK „KRIVAJA“**

**8. RK „SLAVIJA“**

**9. RK „LEOTAR“**

**10. RK „ISKRA“**

**11. RK „LOKOMOTIVA“**

**12. RK „MAGLAJ“**

UČESTVUJU u predkolima KUP – a zajedno sa ekipama koje se prijave na osnovu konkursa kojeg će raspisati Komesar takmičenja do predviđenog termina.

**Ženski klubovi** koji su u sezoni 2019/2020. zauzeli mjesta od jedan do četiri i to:

**1. HŽRK “GRUDE“**

**2. ŽRK “IZVIĐAČ“**

**3. ŽRK “HADžIĆI DG“**

**4. ŽRK „KRIVAJA“**

se direktno plasiraju u četvrtfinale, a ostali klubovi koji ostaju u daljnjem takmičenja u Premijer ligi RS BiH (od 5-og do 10-og mjesta), te novi Premijer ligaški klubovi:

**1. ŽRK “Hrasnica“**

**2. ŽRK „JEDINSTVO (Brčko)“**

**3. ŽRK “MIRA“**

**4. ŽRK „GORAŽDE“**

**5. ŽRK „KNEŽOPOLJKA“**

**6. HRK „KATARINA“**

**7. ŽRK „BORAC“**

**8. ŽRK „ZRINjSKI“**

učestvuju u predkolima KUP–a zajedno sa klubovima koji se prijave na osnovu konkursa kojeg će raspisati Komesar takmičenja do predviđenog termina.

**IV. KALENDAR TAKMIČENJA**

**Čl. 10.**

UO RS BiH, na prijedlog Komesara takmičenja, usvaja kalendar takmičenja KUP– a. Utakmice KUP-a takmičenja igraju se prema usvojenom kalendaru.

**Čl. 11.**

Utakmice KUP – a Bosne i Hercegovine za sezonu 2020/2021 odvijaju se u terminima:

**Pred takmičenje Prvo kolo mjesec novembar 18.11 2020. (slobodni termini Premijer liga)**

**Drugo kolo mjesec decembar 09.12 2020 (slobodni termini Premijer liga)**

**Osmine finala mjesec decembar 20.12. 2020 (slobodni termin Premijer liga)**

**Četvrtfinale mjesec Februar-Mart(slobodni termini Premijer liga)**

**Završnica KUP-a maj mjesec**

Mjesto i vrijeme početka finalnih turnira naknadno će se odrediti na sjednici UO RS BiH, na prijedlog Komesara takmičenja, te na osnovu pravilnika takmičenja.

**V. PRAVILA IGRE**

**Čl. 12.**

Utakmice KUP - a igraju se po međunarodnim Pravilima rukometne igre ( IHF ).

**VI. PRAVILA TAKMIČENJA**

**Čl. 13.**

Pravilima takmičenja određuju se:

• uvslovii i način organizovanja utakmica,

• izvlačenje,

• pobjednik utakmice,

**Čl. 14.**

Sve utakmice KUP - a Bosne i Hercegovine igraju se u dvoranama.

**VII. ORGANIZACIJA TAKMIČENJA**

**Čl.15.**

Utakmicu organizuje klub domaćin u skladu sa odredbama pravilnika KUP takmičenja

**Čl.16.**

Klub, domaćin utakmice, mora najkasnije devedeset šest ( 96 ) sati prije

početka utakmice fax – om, e-mail-om obavijestiti o, vremenu

i mjestu odigravanja utakmice i to:

• gostujući Klub (sa naznakom boje dresova igrača i golmana),

• delegata,

• sudije

• zapisničara i mjeriioca vremena i

• Komesar takmičenja na e-mail Hasic\_alija@hotmail.com

Klub koji ne ispuni odredbe iz **stava 1**. ovog člana, kaznit će se sa novčanom kaznom u iznosu **od 300,00 KM**.

**Čl. 17.**

Klub, domaćin utakmice, mora obezbijediti sportsku dvoranu u skladu odredbi ovih Propozicija. Klub, domaćin utakmice, mora obezbijediti najmanje četiri ( 4 ) službene osobe, koje moraju nositi vidljive oznake i ne smiju biti mlađe od osamnaest ( 18 ) godina .

Najkasnije trideset (30) minuta prije početka utakmice, Klub domaćin utakmice, mora imenovanom delegatu utakmice predati pismeni popis službenih osoba koji sadrži: ime, prezime i JMBG.

Klub, domaćin utakmice, mora omogućiti delegatu utakmice, ako on to zatraži, provjeru identiteta službenih osoba.

Od svih službenih osoba, jedna osoba je glavna službena osoba.

Delegat utakmice je obavezan u zapisnik utakmice upisati osnovne podatke o glavnoj službenoj osobi.

Klub koji ne ispuni odredbe iz stava 1., 2., 3. i 4. ovog člana, kaznit će se sa novčanom kaznom u visini od **50,00 KM**.

**Čl. 18.**

Klub, domaćin utakmice, je obavezan na vrijeme, u skladu sa odredbama zakona, pismeno obavijestiti nadležnu Policijsku upravu, o vremenu i satu odigravanja utakmice, te u tom smislu zatražiti prisutnost određenog broja policajaca.

Policajci moraju biti prisutni u sportskoj dvorani najmanje petnaest ( 15 ) minuta prije početka utakmice. Klub, domaćin utakmice, je obvezan najmanje trideset ( 30 ) minuta prije početka utakmice, delegatu utakmice predočiti pisani dokaz kojim je obavijestio i zatražio prisustvo policije, a koji mora biti ovjeren od nadležne Policijske uprave.

Klub koji ne ispuni odredbe iz stava 1. i 2. ovog člana, kaznit će se sa novčanom kaznom od **100,00 KM**.

**Čl. 19.**

Klub, domaćin utakmice, mora pravovremeno obezbijediti i službenog ljekara ili zdravstvenog tehničara s potrebnim priborom za pružanje prve pomoći.

Ljekar ili zdravstvena osoba iz stava 1. ovog člana mora se javiti delegatu utakmice najkasnije trideset ( 30 ) minuta prije početka utakmice.

**Utakmica se ne smije igrati bez prisustva ljekara ili zdravstvene osobe.**

Klub, domaćin utakmice, mora omogućiti delegatu utakmice, ako on to zatraži, provjeru identiteta ljekara ili zdravstvene osobe.

Delegat utakmice je obvezan u zapisnik utakmice upisati osnovne podatke o ljekaru ili zdravstvenoj osobi (ime i prezime; JMBG; faksimil).

Klub koji ne ispuni odredbe iz stava 1., 2. i 4. ovog člana, kaznit će se novčanom kaznom od **150,00 KM**

**Čl. 20.**

Klub, domaćin utakmice, mora poštovati sve propise RS BiH, a u vezi s organizacijom utakmica.

Organiziovanje utakmice se smatra završenim, kada svi učesnici napuste sportsku dvoranu.

Klub, domaćin utakmice, je odgovoran za red i sigurnost u sportskom objektu.

On mora na usmeni zahtjev gostujućeg kluba i sluţbenih predstavnika, pružiti potpunu sigurnost od dolaska u mjesto igranja utakmice, pa do odlaska iz mjesta igranja.

Klub koji ne ispuni odredbe iz stava 1., 2. i 3. ovog člana, kaznit će se novčanom kaznom u iznosu od **200,00 KM**.

Komesar takmičenja je dužan redovno izdavati Bilten KUP-a i to nakon svakog odigranog kola te ga putem elektronske pošte (e – mail) poslatina adresu RSBIH koji je dužan isti postaviti na Web stranicu RS BiH.

Bilten je službeno i javno sredstvo izvještavanja i objavljivanja odluka i zaključaka Komesara.

Bilten predstavlja odluku u prvom stepenu.

**VIII. IZVLAČENJE**

**Čl. 21.**

Izvlačenje parova za KUP takmičenje vrši Komesar takmičenja za prvo predkolo i naredna predkola. Ekipa koja je u prethodnom kolu bila slobodna, obavezno učestvuje u narednom izvlačenju.

Izvlačenju mogu bit prisutnii i predstavnici klubova.

Izvlačenje parova za ¼ finale vrši Komesar takmičenja po završetku takmičenja u predkolima. Prvi izvučeni klub je domaćin prve utakmice.

**Čl. 22.**

Utakmice se igraju do dobijanja pobjednika. Utakmice traju 2 x 30 min. sa odmorom od 10 minuta.

**Čl. 23.**

Klubovi koji učestvuju u predkolima KUP–a izborili su plasmanu za dalje takmičenja

• ako pobijede,

• ako nakon regularnog toka utakmica završi neriješeno, igraju se

produžeci shodno članu 24. (do dobijanja pobjednika).

Klubovi koji su izborili plasman u četvrtfinale igraju dvije utakmice, jednom kao domaćin, a drugi put kao gost.

Klub se plasira za dalje takmičenja ako:

• pobijedi u oba susreta;

• pobijedi jednu utakmicu, a drugu odigra neriješeno;

• a ako oba kluba imaju isti broj pobjeda, tada je pobjednik onaj klub koji je postigao više pogodaka u gostima;

• ako je i to isto, igra se produţetak shodno **članu 24**. Produžetak se igra na terenu kluba koji je u drugoj utakmici domaćin;

• u slučaju da obje utakmice završe neriješeno dalje takmičenje nastavlja klub koji je postigao više pogodaka u gostima

• ako su oba kluba postigla isti broj pogodaka onda se igra produžetak shodno **članu 24**. Produžetak se igra na terenu kluba koji je u drugoj utakmici domaćin.

**Čl. 24.**

Ako se utakmica završi u regularnom toku neriješenim rezultatom, nakon pauze od 5 minuta, igra se produžetak u trajanju od 2 x 5 minuta, sa odmorom koji traje jednu (1) minutu.

Ako je i nakon prvog produžetka ishod ponovo neriješen, drugi produžetak u trajanju od 2 x 5 minuta, igra se nakon odmora od pet (5) minuta.

Ako se i nakon produžetka ne dobije pobjednik izvode se sedmerci.

• Prije nego se počnu izvoditi sedmerci svaki klub će prijaviti po 5 (pet) igrača/ica, koji su po završenoj utakmici, odnosno nakon produţežka, imali pravo nastupa, na način da delegatu utakmice i sudijama uruče spisak i brojeve igrača/ica. Svaki od ovih igrača/ica izvodi po jedan sedmerac mijenjajući se sa protivničkim klubom. Klubovima je ostavljeno na volju da odrede redoslijed izvođenja sedmeraca.

• golmani se mogu slobodno birati iz spiska igrača/ica i mijenjati u skladu sa Pravilima igre ( zamjena dresa i slično ).Golmani takođe mogu izvoditi sedmerce, ali i igrači/ice za izvođenje sedmeraca mogu igrati kao golmani (braniti).

• sudije biraju stranu i gol na kojim će se izvoditi sedmerci. Klub koji dobije žrijeb, može birati da li da prvi izvodi sedmerac ili da to prepusti drugom klubu.

• Nakon prvog kruga izvođenja sedmeraca pobjednik je klub koji je postigao više pogodaka. U slučaju neriješenog rezultata nakon prvog kruga izvođenja sedmeraca, nastavlja se izvođenje sedmeraca sve dok se ne dobije pobjednik. U drugom krugu prvi sedmerac izvodi drugi klub bez žrijebanja. Ponovo se bira po pet igrača/ica iz svake ekipe za izvođenje sedmeraca. Igrači/ce birani u prvom krugu mogu se ponovo birati.

• Nakon drugog kruga izvođenja sedmeraca, pobjednik je klub koji u drugom krugu postigne više pogodaka.

• Ako se i nakon drugog kruga izvođenja sedmeraca ne dobije pobjednik, izvođenje sedmeraca se nastavlja naizmjenično izvođenjem po jednog sedmerca do konačnog pobjednika. Prijavljeni igrači/ce drugog kruga mogu se mijenjati.

• igrači –ce i golmani sa pravom nastupa za izvođenje sedmeraca su igrači/ice upisani u zapisnik utakmice, a koji nisu bili diskvalifikovani ili isključeni na 2 minuta u vrijeme drugog produžetka u trenutku označavanja završnog signala za kraj utakmice.

• Ako u zapisniku utakmice jedan ili oba kluba imaju manje upisanih igrača/ica od 14 (četrnaest), klubovi se mogu dopunjavati sve dotle dok traje vrijeme trajanja igre do okončanja produžetka utakmice. Prilikom izvođenja sedmeraca niti jedan klub se ne moţe dopunjavati sa igračima/icama u zapisnik utakmice.

• Ozbiljnije prekršaje (ako se igrači/ice ponovljeno i očito nesportski ponašaju) koji se dogode u vrijeme izvođenja sedmeraca, treba kazniti diskvalifikacijom. Ako je igrač diskvalifikovan ili povrijeđen pa ne moţe izvesti sedmerac, dozvoljena je zamjena toga igrača/ice.

• Dok se izvode sedmerci samo igrač/ica koji izvodi sedmerac, odgovarajući golman i sudije mogu biti na toj polovini igrališta.

• Ako broj igrača/ica koji imaju pravo igre za vrijeme izvođenja sedmeraca ( ili ranije ) spadne ispod pet, može se birati igrač/ica koji će izvesti drugi sedmerac u istom krugu izvođenja.

**Čl. 25.**

Finalni turniri u muškoj i ţenskoj konkurenciji po četiri kluba se igraju **2 (dva)** dana. Finalni turnir direktno vodi Komesar takmičenja.

Prvog dana turnira igraju se polufinalne utakmice ( dvije ), a izvlačenje parova vrši se prije početka ½ takmičenja, na osnovu odluke Komesara takmičenja o žrijebu polufinalnih parova. Pobjednici polufinalnih utakmica nastavljaju takmičenja u finalu. Ekipe koje izgube utakmicu, ne nastavljaju takmičenja.

U slučaju da se utakmica ili utakmice polufinala završe neriješenim rezultatom igra se produžetak u skladu sa **članom 24**. ovih Pravila. Ovo se odnosi i za finalnu utakmicu.

**IX. TROŠKOVI TAKMIĈENJA**

**Čl. 26.**

Klubovi učesnici KUP-a snose svoje troškove kao domaćini organizacije utakmice, a kao gosti troškove putovanja.

Finalni turniri KUP – a se organizuju na osnovu konkursa kojeg će propisati Komesar takmičenja, a Izvršni odbor će donijeti konačnu Odluku o mjestu odigravanja utakmice, te uslove pod kojim se igraju utakmice.

**Čl.27.**

Za takmičenje u KUP-u se neuplaćuje kotizacija.

**Čl. 28.**

Troškovi službenih lica u KUP takmičenju se definišu posebnom odlukom UO RS BiH.

**X. SLUŽBENE OSOBE**

**Čl 29.**

Službene osobe na utakmicama KUP – a Bosne i Hercegovine su sudije, kontrolor suđenja, mjerioc vremena i zapisničar.

Delegiranje službenih lica - sudija i kontrolora za sve utakmice KUP-a BiH vrši Komesar takmičenja

**Kontrolor utakmice mora**, po okončanju utakmice SMS porukom obavijestiti Komesara takmičenja o ishodu (rezultatu) i dati kratak komentar, a prvog radnog dana nakon odigrane utakmice do 12 (dvanaest) sati, poštom poslati Komesaru originalni zapisnik s mogućim pisanim izvještajima. Za neispunjavanje ove obaveze delegat/kontrolor će biti sankcionisan.

**XI. NAGRADE**

**Čl.30.**

Pobjednik finalnog susreta u muškoj i ženskoj konkurenciji je osvajač KUP – a Bosne i Hercegovine i dobija:

• prelazni pehar i pehar u trajno vlasništvo RS BiH;

• medalje PRVAK – ZLATNE, a poraţena ekipe SREBRENE.

• pobjednici KUP takmičenja u muškoj i ženskoj konkurenciji izborili su eventualno učešć u EHF kupu. Pravo i način izbora učešća utvrdit će UO RS BiH u dogovoru sa EHF - om.

**XII. KAZNENE ODREDBE**

**Čl 31.**

Kaznene odredbe regulisane su ovim Propozicijama i disciplinskim pravilnikom RS BiH.

Kaznene mjere i kazne izrečene na osnovu ovih Propozicija prenose se i za sva ostala takmičenja (Premijer i Prve lige) i obrnuto, kazne iz Premijer i Prve lige prenose se i za KUP takmičenje.

**Čl. 32.**

Svaki klub, koji pristupi takmičenja ili je obavezan učestvovati u takmičenja, a potom se povuče iz takmičenja, kažnjava se prema sljedećem:

**POVLAĈENJA:**

**Klub koji je obvezan učestvovati u takmičenju, prije početka** takmičenja **500,00 KM**

**nakon okončanog kruga predtakmičenja 500,00 KM**

**odmah nakon žrijeba 500,00 KM**

**10 dana prije utakmice 600,00 KM**

**9 dana prije utakmice 700,00 KM**

**8 dana prije utakmice 800,00 KM**

**7 dana prije utakmice 900,00 KM**

**6 dana prije utakmice 1.000,00 KM**

**5 dana prije utakmice 1.100,00 KM**

**4 dana prije utakmice 1.200,00 KM**

**3 dana prije utakmice 1.300,00 KM**

**2 dana prije utakmice 1.400,00 KM**

**1 dana prije utakmice 1.500,00 KM**

Odustajanje od već organizovanih utakmica kaznit će se još i novčanom kaznom u iznosu **do 1.000,00 KM** što će odrediti UO RS BiH na osnovu gubitka koje su nastali kod organizatora utakmice.

Ako klubovi odustanu iz KUP–a, a svoje učešće su prijavili, ili su obvezni učestvovati u skladu članu 9. Ovih Propozicija, u ligaškom takmičenja bit će im oduzet 1 (jedan) bod od ukupno osvojenog broja bodova.

**XIII. ŽALBA**

**Čl. 33.**

Na odigranu utakmicu klub ima pravo izjaviti žalbu.

Žalba iz stava 1. ovog člana, se najavljuje najduže u roku od **30 (trideset)** minuta, računajući od trenutka okončanja utakmice, a prije zaključenja zapisnika utakmice.

U dopunskom izvještaju uz zapisnik sa utakmice moraju biti ubilježeni razlozi zbog kojih klub izjavljuje žalbu. Utakmica na koju je izjavljena žalba može biti poništena.

Provođenje žalbenog postupka regulisano je ovim Propozicijama KUP – takmičenja

**Čl.34.**

Komesar takmičenja ima pravo i obavezu poništiti utakmicu na koju nije uložena ţalba, ako se dogodilo nešto što je u očitoj suprotnosti s Pravilima igre, propisima RS BiH i ovim Propozicijama, a od odlučujućeg je značaja za konačni ishod utakmice.

**Čl. 35.**

Žalba radi igrališta, sprava i uređaja, čiji su nedostatci vidljivi prije utakmice, mora se najaviti delegatu prije početka utakmice.

Žalba radi igrališta, sprava i uređaja, najavljena nakon utakmice, neće se razmatrati.

**Čl.36.**

U roku od četrdeset osam ( 48 ) sati, računajući od sata završetka utakmice, Klub koji je uložio žalbu, mora poštom ili e-mailom otpremiti originalni primjerak žalbe sa svim bitnim elementima.

Klub koji podnosi žalbu, je obavezan na račun RS BiH, uplatiti **taksu u iznosu od 200,00 KM.**

**Čl. 37.**

Komesar takmičenja mora u roku od sedam ( 7 ) dana, računajući od dana prijema žalbe, donijeti odluku o žalbi u prvom stepenu.

Žalba na utakmicu finalnog turnira mora se riješiti istog dana. Žalbu rješava Komesar takmičenja (ili njegov opunomoćenik) i njegova odluka je konačna.

**Čl. 38.**

**Na odluku Komesara** takmičenja **nezadovoljna strana ima pravo podnijeti žalbu drugostepenom tijelu, (takmičarska komisija ) i to u roku od osam ( 8 ) dana, računajući od dana prijema prvostepene odluke.**

Nezadovoljna strana iz stava 1. ovog člana, koja podnosi žalbu, je obavezna na žiro račun RS BiH, uplatiti **taksu u iznosu od 1.000,00 KM.**

**Čl. 39.**

Na odluku drugostepenog organa može se uložiti zahtjev za zaštitu zakonitosti.

Zahtjev za zaštitu zakonitosti iz stava 1. ovog člana podnosi se Predsjedništvu RS BiH u roku od osam ( 8 ) dana, računajući od dana prijema drugstepene odluke.

**Čl. 40.**

Žalba na prvostepenu odluku podnosi se drugostepenom organu isključivo posredstvom Komesara takmičenja.

Zahtjev za zaštitu zakonitosti podnosi se posredstvom UO RS BiH.

**XIV.PRIVREMENI I TRAJNI PREKID UTAKMICE**

**Čl. 41.**

Utakmica se može prekinuti privremeno ili trajno. O prekidu utakmice odlučuju sudije ako su iscrpljene sve prethodne mogućnosti, da bi se utakmica privela kraju.

**Čl. 42.**

**Utakmica se prekida privremeno radi:**

- ako se igralište u toku utakmice onesposobi za igru toliko da onemogući nadzor nad loptom;

- rasvjete koja ne zadovoljava propisane uslove;

- neuljudnog vladanja gledalaca i nakon upozorenja od strane delegata utakmice;

- bacanja predmeta u igralište, na sudije i službene osobe ili igrače/ice;

- fizičkog napada na učesnike utakmice;

-fizičkog obračuna između pripadnika jednog i drugog Kluba,

- nereda na igralištu, ometanja igre od gledalaca ili uopšte radi slabo organizovane

utakmice;

- drugih razloga koji su predviđeni Pravilima igre.

Kada se utakmica privremeno prekine, prekid traje dok se ne stvore zadovoljavajući uslovi za nastavak igre.

**Utakmica se prekida trajno:**

- radi fizičkog napada na učesnike utakmice s težim posljedicama i fizičkog napada na službene osobe;

- kad su narušena Pravila igre i uslovi igranja utakmice toliko, da sudije uprkos preduzetim mjerama, ne mogu utakmicu privesti kraju.

Prije odluke o trajnom prekidu, delegat utakmice i sudije moraju tražiti od Kluba domaćina utakmice:

- da otkloni nedostatke u organizaciji utakmice, ako je prekid nastao radi slabo organizovane utakmice,

- da uvede red u gledalištu i

- da isprazni gledalište ili djelomično udalji gledaoce.

Ako se ni tada ne obezbijedi red na igralištu, sudije će utakmicu trajno prekinuti.

**Čl. 43.**

Ako se igra ponovljena ili nastavlja privremeno prekinuta utakmica, troškove snosi Klub koji je prouzrokovao prekid utakmice.

Ako je utakmica prekinuta radi vremenske nepogode ili više sile, tada svaki Klub snosi svoje troškove.

**XV. ODGAĐANjE UTAKMICE**

**Čl. 44.**

Ako jedan klub daje najmanje jednog/nu igrača/icu za rep.selekciju Bosne i Hercegovine, može zatražiti odgađanje utakmice.

Ako jedan klub nastupa u jednom od EHF kupova, može zatraţiti odgađanje utakmice.

Zahtjev za odgađanje utakmice podnosi se Komesaru takmičenja u pisanom obliku, i to najkasnije u roku od deset ( 10 ) dana, računajući od dana odigravanja utakmice. U zahtjevu se navode razlozi radi kojih se treba odložiti igranje utakmice.

**Čl. 45.**

Kup utakmica se može odgoditi i usled epidemije. Za odgodu ovakvih utakmica potrebno je pribaviti pismeni dokaz isključivo od nadležne zdravstvene ustanove ( Doma Zdravlja ) i dostaviti ga Komesaru takmičenja što brže, ali ne u kraćem roku od 24 (dvadeset četiri) sata prije početka već zakazane utakmice.

**XVI. TV, RADIO, FILMSKA, VIDEO I REKLAMNA PRAVA**

**Čl. 46.**

RS BiH na utakmicama za KUP Bosne i Hercegovine ima pravo da bez naknade postavi reklamne panoe dužine ne veće od 5 metara u prostoru ispred ili oko zapisničkog stola.

O postavljanju reklamnog panoa RS BiH će najmanje 5 ( pet ) dana prije održavanja susreta izvijestiti domaćina, u protivnom smatrat će se da je RS odustao od reklamiranja.

**Čl. 47.**

RS BiH može ustupiti organizaciju finalnih susreta drugim organizatorima.

Ugovorom će se regulisati odnos.

**XVII. PRELAZNE I KONAĈNE ODREDBE**

**Čl. 48.**

Odredbe Propozicija tumači RS BiH. Za sve što nije predviđeno ovim Propozicijama, primijenit će se:

• Propozicije takmičenja Premijer lige

• Disciplinski pravilnik,

• Pravilnik o registraciji igrača.

• Pravilnik vezan za organizaciju takmičenja.

• i drugi propisi u vezi takmičenja.

**Čl. 49.**

Izmjene i dopune Propozicija vrše se na način i po postupku njihovog donošenja

**Čl. 50.**

Danom stupanja na snagu ovih Propozicija, prestaju važiti sve dotadašnje Propozicije.

**Čl. 51.**

Propozicije stupaju na snagu danom donošenja.

**UPRAVNI ODBOR**

**RUKOMETNOG SAVEZA**

**BOSNE I HERCEGOVINE**